open-index/open-wikipedia-markdown huggingface dataset:
Sphaeroderus

***Sphaeroderus*** er en slekt av billene i delgruppen (underfamilien) jordløpere (Carabinae) i familiegruppen løpebiller. Ingen arter er registret fra Norge. 

Kroppen har form som kan minne om en pæreform. Brystskjoldet har en hjertelignende form og er smalt bakerst, mye smalere enn bakkroppen. De kan ikke fly da flygevingene er reduserte og dekkvingene er sammenvokste langs midtlinjen. Dekkvingene har en oppsvulmet og rund form, de mangler lengdestrimler, men har et uregelmessig kornet mønster.  Hodet er langstrakt framover. Palpenes endeledd er hos hannene tydelig økseformet.

Biller tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Systematisk inndeling
Systematikken følger Carabidae of the World

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilie **[[jordløpere]]** Latreille, 1802 Carabinae Latreille, 1802
****** stammen **[[Cychrini]]** Laporte, 1834 
******* slekten *Sphaeroderus* Dejean, 1831
******** *[[Sphaeroderus bicarinatus]]* (LeConte, 1853)
******** *[[Sphaeroderus canadensis]]* Chaudoir, 1861
******** *[[Sphaeroderus indianae]]* Blatchley, 1910
******** *[[Sphaeroderus nitidicollis]]* Guerin-Meneville, 1829
******** *[[Sphaeroderus stenostomus]]* Weber, 1801

## Referanser


## Eksterne lenker
* 
* ''Sphaeroderus'' – Database Carabidae of the World – engelskspråklig
* Norsk Entomologisk forening
Koet

**Koet** er en fjord i Bjugn kommune i Trøndelag. Fjorden har innløp ved den smale Jøssundstraumen i nord og strekker seg 7 kilometer sørvestover til Oksvoll i bunnen av fjorden.

Fylkesvei 721 krysser sundet over Jøssundbrua. Grenda Jøssund ligger på nordsiden av fjorden, rett sør for Fauskan. Ved bunnen av fjorden ligger det et cirka 200 meter bredt eid med Valsfjorden på andre siden. 

## Referanser
Håndball under sommer-OL

**Håndball under sommer-OL.** Håndball har vært fast på det olympiske programmet for menn siden lekene i München i 1972. I 1976 i Montréal ble den første turneringen for kvinner arrangert. Under lekene i Berlin i 1936 ble det arrangert en håndballturnering for menn der det ble spilt utendørs på fotballbane og med 11 spillere på hvert lag.  

## Medaljer menn
### Medaljevinnere

### Medaljestatistikk

## Medaljer kvinner
### Medaljevinnere

### Medaljestatistikk

## Referanser
Gísli Snær Erlingsson

**Gísli Snær Erlingsson** (født 21. desember 1964) er en islandsk filmskaper.

## Biografi
Erlingsson ble født i Reykjavík i 1964. Etter endt skolegang, jobbet han en stund i svensk TV, hvor han fokuserte på dramaproduksjoner. I 1986 jobbet han med Friðrik Þór Friðriksson på hans film Skytturnar og året etter jobbet han som assisterende regissør på Hrafn Gunnlaugssons film Í skugga hrafnsins. I perioden 1990-1993 skrev og regisserte han seks kortfilmer, både i Frankrike og Island. I 1991 dro han til Paris og tok tre års utdannelse ved La Fémis Institut de Formation et D’Enseignement pour les Métier de L’Image et du Son. Blant hans lærere der fant man navn som Coline Serreau, Marcel Bluwal, Roman Polański, Agnes Varda, Claude Chabrol og Peter Brook. I 1994 ble hans første spillefilm, Stuttur Frakki, sluppet i Reykjavík.

## Utvalgt filmografi
### Regi
* 2000 – *[[Ikíngut]]*
* 1995 – *[[Benjamín dúfa]]*
* 1993 – *[[Stuttur Frakki]]*
* 1988 – *[[Áramótaskaup 1988]]*

### Manuskript
* 1993 – *[[Stuttur Frakki]]*

## Referanser


## Eksterne lenker
*
Joh. H. Andresens vei (Oslo)

**Joh. H. Andresens vei** (1–9) var en vei på Ensjø i Oslo. Den gikk fra Ensjøveien og inn til den nå nedlagte Tiedemanns Tobakksfabrikk, som var nr 5. Veien ble oppkalt etter fabrikkens eier Johan H. Andresen (1888–1953).

I tillegg til fabrikken var det to bygninger som hadde adresse til veien, et industribygg (nr 1) og en villa (nr 9) med atkomst fra Njåls vei. Den siste lå i bydel Grünerløkka, mens veien for øvrig tilhørte bydel Gamle Oslo.

I samband med utbygginga av den såkalte Ensjøbyen ble veien forandret og skiftet navn til Sigurd Hoels vei.

## Litteratur
* Oslo byleksikon: Joh. H. Andresens vei

## Eksterne lenker
*
Romsdalsgata

**Romsdalsgata** finnes flere steder: 

* Romsdalsgata (Oslo), en gate på Dælenenga i Bydel Grünerløkka i Oslo.
* Romsdalsgata (Molde), en gate i Molde som er del av Fylkesvei 409.
Mull of Galloway

**Mull of Galloway** (skotsk gælisk: **Maol nan Gall **) er en odde i regionen Dumfires and Galloway på vestkysten av Skottland. Spissen av odden er Skottlands sørligste punkt. Mull of Galloway danner nordgrensen for Irskesjøen, på vestsiden av odden går North Channel videre nordover til Atlanterhavet, øst for odden går Solway Firth inn til grensen mellom Skottland og England.

Det er et fyr på odden. Det er et hvitmalt tårn som er 26 meter høyt. Fyret har en rekkevidde på 45 kilometer.

Området er et naturreservat bestyrt av Royal Society for the Protection of Birds.
Håkon With Andersen

**Håkon With Andersen** (født 9. mai 1949) er en norsk historiker, forfatter og professor ved institutt for historie og klassiske fag på Norges teknisk-naturvitenskapelige universitet (NTNU) i Trondheim. Andersen har arbeidet innenfor moderne norsk og internasjonal historie periodemessig fra 1750 til 2000, og da særlig med teknologi- og vitenskapshistorie, men også økonomisk, sosial, politisk og kulturell historie.

Han har skrevet bedriftshistorie i form av to bestillingsverk for Akers mekaniske verksted og Det Norske Veritas på slutten av 1980-tallet. Andersen er vararepresentant for de vitenskapelige ansatte ved styret i NTNU og styreleder ved Høgskolen i Narvik. Han var medlem av Teknologirådet frem til 2007 og satt som vitenskapshistoriens representant i juryen som valgte ut bøkene til Bokklubbens Kulturbibliotek i 1998.

## Bibliografi
* 
* 
* 
* 
* 

### Vitenskapelige artikler
* *Manna fra himmelen – om teknologihistorie og teknologideterministisk historie* Historisk tidsskrift 1987 66: 196-208 
* *Replikk til Francis Sejersted og Lars Herlitz* Historisk tidsskrift 1987 66: 569-573 

## Referanser


## Eksterne lenker
* NTNU.no – Biografien til Håkon With Andersen
Ingar Kaldal

**Svein Ingar Kaldal** (født 1955) er en norsk historiker, forfatter og professor ved Institutt for moderne samfunnshistorie på Norges teknisk-naturvitenskapelige universitet i Trondheim. Kaldal har arbeidet særlig med kultur– og sosialhistorie fra 1800- og 1900-tallet, samt innenfor historisk teori og metode. 

Han har arbeidet ved NTNU siden 1985, først som doktorgradstipendiat og oppdragsforsker. I 1994 disputerte han med avhandlingen *Arbeid og miljø ved Follafoss Tresliperi og Ranheim papirfabrikk 1920-1970* og fra 1997 ble han professor i historie. Hans nåværende prosjekter handler om skogskulturer i et globalt perspektiv. Kaldal har også arbeidet med teoretiske og metodiske problemer knyttet til kulturell og sosial historie.

## Bibliografi
*  
*  
* Kaldal, Ingar (1994). Alltagsgeschichte og mikrohistorie. Trondheim: Historisk institutt, Universitetet i Trondheim. ISBN 82-7765-0019.
*  
* Kaldal, Ingar m.fl. (red.) (2000). Skogsliv. Kulturella processer i nordiska skogsbygder. Lund: Historiska Media. ISBN 91-88930-98-X.
*  
* 
* 
* Kaldal, Ingar (2005). *Hva forteller skogmuseene?* Elverum: Norsk skogmuseums skrifter nr 2, 2005.
* Kaldal, Ingar (2014). Tøft å tåle. Når sjefen trakasserer - hva gjør vi da? Oslo: Res Publica. ISBN 978-82-8226-033-6.
* 
* Kaldal, Ingar (2022). *Skogens menn. Minner og myter om hoggere og fløtere.* Oslo: Aschehoug. ISBN 978-8-20-339403-4
* Kaldal, Ingar (2025). *Skikkelige folk. Ære og respekt i hverdagslivet*. Oslo: Aschehoug. 

## Eksterne lenker

* Ingar Kaldals personlige heimeside

* NTNU.no – Kaldals personlige nettside
* Samlaget.no – Biografien til Ingar Kaldal
Iajuddin Ahmed

**Iajuddin Ahmed** (Bengali:ইয়াজউদ্দিন আহম্মেদ), 1931–2012) var Bangladeshs 13. president fra 6. september 2002 til 12. februar 2009.

## Referanser


|-

|-
Romsdalsgata (Oslo)

:::*Se [[Romsdalsgata|pekerside]] for flere forekomster av Romsdalsgata.*

**Romsdalsgata** (1–9b, 2–10) ligger på Dælenenga i bydel Grünerløkka og går fra Schleppegrells gate til Sannergata.

Gata er på et kvartal og har vanlig leiegårdsbebyggelse på begge sider. Nr. 1 er ei ubebygd tomt, en liten grønn lunge.

Gata ble navngitt etter Romsdalen i 1901. Flere gater i strøket har navn etter norske distrikter. 

## Referanser
Khaleda Zia

**Khaleda Zia** (født **Khaleda Khanam Putul**; 1946–2025) var en bangladeshisk politiker som var Bangladeshs statsminister fra 1991 til 1996 og igjen fra 2001 til 2006. Hun var den første kvinnelige statsministeren i Bangladesh og den andre kvinnelige statsministeren i den muslimske verden, etter Benazir Bhutto. Hun var gift med Bangladeshs tidligere president og hærsjef, Ziaur Rahman. Hun var leder og partiformann i Bangladesh Nationalist Party (BNP) fra 1984 og utover, et parti som ble grunnlagt av hennes ektemann i 1978.

Zia fikk nasjonal oppmerksomhet som Bangladeshs førstedame etter at ektemannen Ziaur Rahman ble president i 1977. Etter at han ble drept i et attentat i 1981 gikk Khaleda inn i politikken og ble leder for BNP. Etter et militærkupp i 1982 bidro hun til å lede bevegelsen for demokrati. Hun ble Bangladeshs statsminister etter seieren til Bangladesh Nationalist Party i parlamentsvalget i 1991. Hun fungerte også som statsminister under den kortvarige og kontroversielle regjeringen i 1996, der de fleste opposisjonspartiene boikottet valget. Senere, som følge av en felles bevegelse blant politiske partier, ble hun tvunget til å gi fra seg makten. Partiet hennes kom igjen til makten i 2001, og hun var statsminister frem til 2006. Bangladesh ble rangert som det mest korrupte landet i verden ifølge Corruption Perceptions Index i perioden 2001–2005, under hennes regjeringstid.

Etter at hennes regjeringsperiode tok slutt i 2006, ble det planlagte valget i januar 2007 utsatt på grunn av politisk vold og ustabilitet, noe som resulterte i et blodløst, militærstøttet maktovertakelse. Den militærstøttede overgangsregjeringen siktet Zia og hennes to sønner for korrupsjon. I 2018 ble Zia dømt til totalt 17 års fengsel i korrupsjonssakene knyttet til Zia Orphanage Trust og Zia Charitable Trust.

Zia ble overført til sykehus for medisinsk behandling i april 2019. I mars 2020 ble hun løslatt til husarrest i seks måneder av humanitære grunner og ble nektet å delta i politisk virksomhet. Senere ble hun betinget løslatt for medisinsk behandling frem til 5. august 2024, etter at et masseopprør ledet av studenter førte til at den sittende statsministeren, Sheikh Hasina, flyktet til India, og Bangladeshs president utstedte en løslatelsesordre. Den 27. november 2024 ble Zia frikjent i korrupsjonssakene. Etter flere år med langvarig sykdom døde Zia på sykehus den 30. desember 2025.

## Fotnoter


## Referanser


## Eksterne lenker
*
Pål Thonstad Sandvik

**Pål Thonstad Sandvik** (født 17. juli 1967) er en norsk historiker og professor innenfor økonomi- og forretningshistorie ved Institutt for moderne samfunnshistorie ved Norges teknisk-naturvitenskapelige universitet i Trondheim. Sandvik har publisert en rekke bøker innen moderne historie i Norge. Blant hans mest kjente arbeider er bidraget til boken om Norsk Hydro, som er et av Norges største og mest kjente industriforetak. Boken førte til kontroverser fordi forfatterne mente å kunne påvise at bedriftsledelsen hadde samarbeidet med den tyske okkupasjonsmakten under andre verdenskrig.

Sandvik ble uteksaminert med cand.philol. i historie fra Universitetet i Trondheim i 1993, og har siden publisert en rekke større verker med historien til byen Kristiansand, Falconbridges nikkelraffineringsverk i Norge og historien til Trøndelagsregionen. Den 7. november 2008 disputerte han over avhandlingen *The Making of a Subsidiary, [[Falconbridge Nikkelverk]], 1910–1929–2004*, for en doktorgrad ved NTNU. 

Sandvik var fra august 2009 til sommeren 2013 neststyrer ved Institutt for historie og klassiske fag, NTNU.

## Referanser


## Bibliografi
* 
* 
* 
* 
* 

## Eksterne lenker
* NTNU.no – Biografien til Pål T. Sandvik
Sundes gate (Oslo)

**Sundes gate** var ei planlagt gate mellom Vogts gate og Fagerheimgata øverst i bydel Grünerløkka i Oslo. Den blei aldri opparbeidd som egen gate, men Christian Michelsens gate (del av Ring 2) går nå i stort sett samme løp.

En del av Hallénparken var regulert som Sundes gate 2.

Gatenavnet er etter ordfører i Kristiania Elias Sunde.

## Referanser


## Litteratur
*
Gli Scapoli

**Gli Scapoli** var et norsk mannskor under ledelse av Reza Aghamir som eksisterte fra 1992 til 1998. 

Koret åpnet Gay Games i Amsterdam i 1997 og ble nominert til Spellemannprisen i 1997. Høsten 1998 ble koret oppløst. 

## Diskografi
* 1993 – *Grieg A Cappella*
* 1994 – *Max Reger: Opus 83*
* 1995 – *Kjell Habbestad: Ei natt på jorda*
* 1995 – *Kjell Habbestad: Mostraspelet*
* 1997 – *Everything Must Change*
* 1997 – «I Believe I Can Fly» (singel)

## Utvalgte sangere
*Rein Alexander – vinner av Kjempesjansen 2003
*Jan-Tore Saltnes – sanger i Nordic Tenors
*Heine Totland – kjent fra blant annet *[[Skal vi danse (TV-program)|Skal vi danse]]*
*Fredrik Otterstad – dirigent i Sølvguttene
*Nils Christian Fossdal – kjent fra blant annet *[[Mamma Mia! (musikal)|Mamma Mia]]*

## Referanser


## Eksterne lenker
* VG-lista – *«Everything Must Change» hadde 9 uker på lista i 1997–1998*
Allround-VM på skøyter 1982, kvinner

**Allround-VM på skøyter 1982, kvinner** ble arrangert på Ludwig Schwabl Stadion i Inzell, Vest-Tyskland den 13. og 14. februar 1981. Karin Busch-Enke fra Øst-Tyskland ble verdensmester.
 
## Distansemedaljører

## Sammenlagt

:**fet tekst**  er mesterskapsrekord  (* = fall)

## Kilder
* www.skateresults.com
Kunstskolen i Bergen

**Kunstskolen i Bergen (KIB)** tilbyr en toårig fagskoleutdanning innen visuelle kunstfag. Skolen er plassert midt i Bergen sentrum og er en aktiv bidragsyter til byens kunst- og kulturscene, med åpne foredrag, diverse kvelds- og helgekurs, debatter, kunstfestivaler o.l.  

Skolen ble etablert i 1988, og ble i 2006 akkreditert som fagskole av NOKUT. Skolen har 54 studieplasser og mottar statsstøtte. Skolen kan tilby studieplass til søkere som ikke har fullført og bestått videregående utdanning. Inntil 30 % av utsendte tilbudt om studieplass kan gå til disse søkere etter gjennomført opptaksprøve. Man kan oppnå generell studiekompetanse dersom man fullfører og består 2-årig akkreditert fagskoleutdanning. Fullført og bestått utdanning ved Kunstskolen i Bergen gir graden høyere fagskolegrad. Studentene har rett til lån og stipend fra Lånekassen. Skolen er medlem i SAMMEN (Studentsamskipnaden på Vestlandet).   

KIB er medlem av Forum for kunstskolene og alle lærerne ved KIB er praktiserende billedkunstnere. Skolen flyttet fra Møllendalsveien 8 til nye lokaler i Marken 37 sommeren 2020, før oppstart av studieåret 2020/2021.

## Referanser


## Eksterne lenker
*
Gore-Tex

**Gore-Tex** er et syntetisk, vanntett og pustende tekstil, og er et registrert varemerke for W.L. Gore & Associates. Det ble oppfunnet av Wilbert L. Gore (1912–1986), Rowena Taylor og Gores sønn, Robert W. Gore til bruk i romfartsindustrien.

Gore-Tex ble patentert i 1976. Hovedpatentet er utløpt og det finnes en rekke produkter med liknende egenskaper som bruker samme teknologi. I likhet med en rekke andre patenterte teknologier som nylon er Gore-Tex i ferd med å bli en generisk betegnelse for vanntette, pustende tekstiler og sko.

## Eksterne lenker
*
Allround-VM på skøyter 1980, kvinner

**Allround-VM på skøyter 1980, kvinner** ble arrangert på Hamar stadion i Hamar, Norge den 12. og 13. januar 1980.

Natalja Petrusiova fra Sovjetunionen ble verdensmester.

## Distansemedaljører

## Sammenlagt

**fet tekst**  er mesterskapsrekord

## Kilder
* www.skateresults.com
Allround-VM på skøyter 1981, kvinner

**Allround-VM på skøyter 1981, kvinner** ble arrangert på Gaétan Boucher Oval i Sainte-Foy, Canada den 6. og 7. februar 1981.

Natalja Petrusiova fra Sovjetunionen ble verdensmester.

## Distansemedaljører

## Sammenlagt

## Kilder
* www.skateresults.com
Arturo Labriola

**Arturo Labriola** (født 21. januar 1873 i Napoli i Italia, død 23. juni 1959) var en italiensk revolusjonær syndikalistisk og sosialistisk politiker og journalist.

## Liv og virke
Labriola studerte jus og meldte seg inn i Det italienske sosialistparti i 1895, der han ble ledende innen partiets revolusjonære fløy – til forskjell fra Filippo Turati. Etter å ha støttet opptøyene i 1898 måtte han flykte fra Italia for å unngå arrest.

Han returnerte til Italia i 1900, og i 1902 begynte han å utgi en ukeavis ved navn *Avanguardia Socialista*. Den ble sentral for den italienske revolusjonære syndikalisme.

Senere reviderte han sitt syn. Han trakk sin støtte til revolusjonsideene og ble marxistisk reformist. Han ble innvalgt i det italienske parlament som uavhengig deputert. 

Han var positiv til Italias inntreden i første verdenskrig og ble arbeidsminister under den siste av Giovanni Giolittis regjeringer (1920).

Som motstander av fascismen måtte han i landflyktighet til Frankrike etter at Benito Mussolini kom til makten. Han vendte hjem først i 1935, og gjorde tjeneste som utpekt senator i den konstituerende forsamling for den nye italienske republikk.

## Verker
* *La teoria del valore di C. Marx, Studio sul III libro del Capitale* (1899)
* *Riforme e rivoluzione sociale* (1904, 1906)
* *[[Karl Marx]], L'Économiste, Le Socialiste* (1910)
* *Storia di dieci anni* (1910)
* *La guerra di Tripoli e l'opinione socialista* (1912)
* *Spiegazioni a me stesso*

## Referanser
Spiralgalakse

En **spiralgalakse** er en galakse som har en tynn skive av stjerner, gass og støv som danner en mer eller mindre kontinuerlig spiralform. De fleste spiralgalaksene har et tykkere og kuleformet sentrum. De fleste spiralgalaksene har også større mengder av interstellar gass som kan gi opphav til nye generasjoner stjerner. Opphavet til spiralarmene kan være tetthetsbølger som forplanter seg gjennom galakseskiven.

Eksempel på kjente spiralgalakser i universet er Andromedagalaksen, Sombrerogalaksen og vår egen Melkeveien.

## Eksterne lenker
* 
*
Ulvenveien (Oslo)

::*Se [[Ulvenveien|pekerside]] for flere forekomster av Ulvenveien.*

**Ulvenveien** (47–125n, 62–114) er en vei på Økern og Ulven i Oslo. Opprinnelig gikk den fra Trondheimsveien til Ulven gård (anlagt ca. 1855). Dagens Lørenveien er en del av dette gamle veiløpet. Strekningen mellom rundkjøring nummer to ved Økernsenteret og Standardveien er del av .

I dag starter Ulvenveien i en rundkjøring på Økern torgvei nær Ring 3. Det er imidlertid noen løse nummer som ikke har tilknytning til dagens vei. Dette er:

* nr 47, en villa ved sida av tranfabrikken i Peter Møllers vei 15, ligger idag langs Dag Hammarskjølds vei. Nr. 49 og 51 er revet.
* nr 62, den gamle Løren skole (oppført 1891, arkitekt Nils Bay (trebygg); 1910, arkitekt Harald Bødtker (murbygg)), idag Økern torgvei 4.
* nr 65, 66 og 68, rigg- og lagereiendommer sør for Løren skole, har blitt revet.

Fra Økern torgvei går Ulvenveien i rett linje mot sørøst forbi Økernsenteret der den krysser over Grorudbanen. Området hadde tidligere mye industri- og lagerbygg, som ble revet da Økernkrysset ble ombygd. Etter Alnabanen undergang befinner seg nr 88, som var bruket Mellom-Hovin under Hovin gård. Det siste bygget her blei revet i 1997.

Veien krysser så i bru over . På vestsida lå tidligere Ulven gård (nr 111). I 1982 blei det her anlagt et stort underjordisk lager, Oslo varedistribunal (nå DHL Solutions), med terrasseblokker oppå.

På østsida av veien etter rampen mot E6 ligger Østre Aker kirke (tidligere nr 110; oppført 1860, arkitekter Carl, Ferdinand og Albert Unger), prestegård (nr 112; fra 1858) og gravlund (nr 114; innvia 1860).

Ulvenveien fortsetter til Strømsveien. Forbindelsen til denne er sperret med en bom. På vestsida ligger et større boligfelt med blokker med adresse til Karl Staaffs vei.

Ulvenveien 47 og 65 ligger i bydel Grünerløkka. Nr 75–99 og 62–102 tilhører bydel Bjerke, og veien for øvrig bydel Alna.

## Litteratur
* 

## Eksterne lenker
*
Tarvafjorden

**Tarvafjorden** er en fjord i Bjugn kommune i Trøndelag mellom øygruppen Tarva i vest og fastlandet i øst. Fjorden har en lengde på rundt tolv kilometer og grenser til Frohavet i begge ender.

Fjorden har innløp i nord mellom Tristeinen i vest og Kvaløy fyr i øst. Av de større øyene i Tarva langs fjorden finner en Været, Husøya og Karlsøya. Fra Husøya går det ferge over fjorden til Djupfest. I sør ender fjorden mellom Gyltingen i vest og Festholmen ved Nes. Tørrskjær fyr ligger midt i leia lengst sør i fjorden. 

I øst går Valsfjorden innover til Oksvoll.

## Referanser
C6

**C6** kan vise til:

* C6 – en konvoluttstørrelse.
* Sjette generasjon av Chevrolet Corvette
* Citroën C6
* Internettsjargong for cybersex
* C6 – et Metalband fra Nord-Norge
European College of Sport Science

**The European College of Sport Science** (ECSS) er en idrettsvitenskapelig organisasjon. Idealet til organisasjonen er *Del kunnskap* (*Share your knowledge*)! ECSS ble stiftet i 1995 i Nice, Frankrike, og har som visjon å samle, utvikle og formidle vitenskapelig kunnskap om idrett i en europeisk kontekst.

## Kjennetegn
ECSS er Europas ledende organisasjon for idrettsforskere og har utstrakt samarbeid med tilsvarende organisasjoner i andre deler av verden. Målet er å fremme idrettsvitenskap og forskning. Perspektivet er både flervitenskapelig og tematisk.

## Funksjon
ECSS støtter europeiske institusjoner og organisasjoner som Den europeiske union (EU) ved å tilby forskningsbaserte råd og utredninger. I tillegg er ECSS det viktigste europeiske nettverket for idrettsforskere fra alle relevante subdisipliner.

## Medlemskap
ECSS tilbyr individuelle medlemskap til forskere i idrettsfeltet og representerer slik et europeisk og også globalt nettverk for vitenskapelig utveksling og samhandling. Medlemsfordeler inkluderer blant annet redusert deltakeravgift ved konferanser, gratis tilgang til European Journal of Sport Science, ECSS News Bulletin og ECSS Newsletter. Kravet for medlemskap er vitenskapelig utdanning innenfor idrettsfag eller andre relevante felt. ECSS har et stadig stigende antall medlemmer.

## Kongresser
Det har blitt arrangert årlige kongresser siden stiftelsen av ECSS i 1995. Deltakere kommer fra hele verden. Kongressene bygges opp omkring et bredt utvalg inviterte symposier, åpne sesjoner, fellesforedrag og debatter. Perspektivene er både disiplinorienterte og tverrfaglige og tematiske.

## ECSS Office
ECSS’ sekretariat er ved German Sport University, Köln

## Eksterne lenker
* ECSS Website
* ECSS Congress Website
* The Norwegian School of Sport Science
* German Sport University Cologne
Culloden

**Culloden** (Skotsk gælisk: **Cùl lodain**) er en landsby (*[[Landsby#Landsbyer i engelsktalende land|village]]*) i regionen Highland i Skottland. Den ligger om lag 3 kilometer øst for Inverness, og er i praksis et del av bybebebyggelsen rundt Inverness.

Ved folketellinga i 2001 ble folketallet i Culloden, som en del av tettbegyggelsen rundt Inverness, oppgitt til 4&nbsp;064 innbyggere. I 2006 ble folketallet i Culloden og området rundt estimert til 7&nbsp;960 innbyggere.

Slaget ved Culloden i 16. april 1746 fant sted ved Culloden Moor, tre kilometer sør for landsbyen.


## Referanser
Cromarty

**Cromarty** (Skotsk gælisk: **Cromba**) er en landsby (*[[Landsby#Landsbyer i engelsktalende land|village]]*) i regionen Highland i Skottland. Den har historisk status som kongelig Burgh. Byen var hovedstad («County seat») for det tradisjonelle grevskapet Cromartyshire.

Cromarty ligger på nordøstkysten av Skottland, på sørsiden av innløpet til Cromarty Firth fra Moray Firth. Invergordon ligger om lag sju kilometer lenger vest på andre siden av fjorden. 

Ved folketellingen i 2001 hadde Cromarty 719 innbyggere. I 2006 ble folketallet estimert til 720 innbyggere.

Det arrangeres en årlig filmfestival i Cromarty.

I 1846 ble det anlagt et fyr ved Cromarty, tårnet er 13 meter høyt. Fyret ble automatisert i 1985, og slukket i 2006.


## Referanser
360°

**360°** er en norskutviklet programvare for kundehåndtering og informasjons- og dokumenthåndtering. 360° er utviklet av Software Innovation, og er ett av hovedproduktene til firmaet. Programmet er bygger på teknikk fra Microsoft – Windows SharePoint Services og Windows WorkFlow. Programmet er også basert på Software Innovations egne growBusiness Solutions. Versjon 3.0 av denne fikk i 2006 Real Time CRM-prisen som deles ut av ISM Inc.

Programmet kommer i to versjoner, Corporate 360° for privat industri og Public 360° for offentlig sektor.

Noen store kunder som har kjøpt programvaren:
*Arbejdsdirektoratet, Danmark (2003)
*Olje- og energidepartementet (2003)
*Danmarks Domstoler
*Statens Vegvesen

## Referanser
Nordnorsk Kammerorkester

**Nordnorsk Kammerorkester** turnerte allerede i 1985 og ble landsdelen Nord-Norge's eneste
profesjonelle orkester i sin sjanger.  Kunstnerisk leder var initielt Ole Kristian Ruud og orkesteret
bestod av tre grupper med fast ansatte Landsdelsmusikere, deriblant 
*Nordnorsk Blåsekvintett* som var identisk med *Landsdelsmusikerne i Mosjøen*.
Ny kunstnerisk leder og dirigent ble Kjell Seim (1990), et verv han delte med Ari Rasilainen.
Orkesteret ble nedlagt som ledd i en omstrukturering av ordningen med landsmusikere i Nord-Norge (1997).
## Utgivelser
**Frelseren er født* (Lynor, 2000).  Med Vox Arctica og  Ann-Helen Moen på sang.
## Referanser
Ivar Lo-prisen

**Ivar Lo-prisen** er en litterær pris på SEK  (2012) som blir utdelt av den svenske fagforeningsbevegelsen (LO), Landsorganisasjonen. Den ble innstiftet som en hylling av Ivar Lo-Johansson på hans 85-årsdag 23. februar 1986. Fram til sin død i 1990 var Ivar Lo-Johansson med på det årlige arbeidet med å peke ut en betydelig forfatter som arbeider i Ivar Lo-Johanssons ånd som skulle få prisen.

Se også Ivar Lo-Johanssons personliga pris.

## Prisvinnere
* 2017 – Anneli Jordahl
* 2016 – Vibeke Olsson
* 2015 – Majgull Axelsson
* 2014 – Susanna Alakoski
* 2013 – Kjell Eriksson
* 2012 – Maria Hamberg
* 2011 – Sven Lindqvist
* 2010 – Anna Jörgensdotter
* 2009 – Fredrik Ekelund
* 2008 – Göran Greider
* 2007 – Kjell Johansson
* 2006 – Aino Trosell
* 2005 – Tony Samuelsson
* 2004 – Hans Lagerberg
* 2003 – Per Gunnar Evander
* 2002 – Lars Åke Augustsson
* 2001 – Åke Smedberg
* 2000 – Kerstin Ekman
* 1999 – Peter Mosskin
* 1998 – Per Anders Fogelström
* 1997 – Elsie Johansson
* 1996 – Sölve Rydell
* 1995 – Håkan Boström
* 1994 – Roy Jacobsen
* 1993 – Bengt Pohjanen
* 1992 – Sara Lidman
* 1991 – Karl Rune Nordkvist
* 1990 – Författargruppen Fyrskift
* 1989 – Kurt Salomonsson
* 1988 – Ove Allansson
* 1987 – Maja Ekelöf
* 1986 – Ivar Lo-Johansson

## Referanser


## Eksterne lenker
* Ivar Lo-prisens offisielle hjemmeside
Robert M. La Follette jr.

**Robert Marion La Follette jr.** (født 6. februar 1895, død 24. februar 1953) var en amerikansk politiker fra Wisconsin. Han var sønn av statsmannen Robert M. La Follette sr., og bror av guvernøren Philip La Follette. Da faren døde i 1925, ble La Follette jr. valgt til hans etterfølger som senator fra Wisconsin. Han ble senere gjenvalgt en rekke ganger, inntil han ble slått av Joseph McCarthy i valget i 1946, og dermed endte det 40 år lange La Follette-styret av Wisconsin (startet med La Follette sr. sin valgseier i 1906).

La Follette og broren var drivkraften i Det progressive parti etter farens død, og La Follette jr. representerte dette som senator, og broren som guvernør. I utgangspunktet var de begge republikanere.

La Follette ble funnet død 24. februar 1953, etter å ha skutt seg selv.

## Referanser


## Eksterne lenker
* 
*
Hanne Nyborg Watts

**Hanne Nyborg Watts** (født **Abrahamsen**; 1984) er en norsk skuespiller som har spilt rollen som Sunniva i filmen og forestillingene om Kaptein Sabeltann.

## Diskografi
* *Kaptein Sabeltann og den forheksede øya* – «Du og Jeg» 
* *Kaptein Sabeltann og den forheksede øya* – «Miriams Sang»
* *Kaptein Sabeltann og Grusomme Gabriels Skatt* – «Hver Gang en Stjerne Faller»

## Teater
* Kaptein Sabeltann og den forheksede øya

## Eksterne lenker
*
Bærplukker

En **bærplukker** er et redskap som blir brukt til å plukke skogsbær, som tyttebær og blåbær.

En bærplukker har et gitter av ståltråd som blir ført under bærene og som river dem løs når bærplukkeren blir ført over lyngen. Bærene detter ned i en oppsamlingskasse som tar fra en 1/2 til én liter. Etter som det blir samlet bær i plukkeren, blir de tømt over i en bøtte.

Tidligere ble kassen på bærplukkerer laget av tre eller metall, men i dag er det vanlig at den er laget av plast.

## Historie
Artur Signeul i Ljusdal hadde patent på en bærplukker i 1900.

## Referanser
Klaft

**Klaft** eller **khat** var et tradisjonelt, løsthengende hodetørkle i oldtidens Egypt som ble båret som beskyttelse mot sola. Hodeplagget utviklet seg til **nemes**, en stripete, seremoniell variant forbeholdt konger, faraoer og guddommer. Nemes ble gjerne prydet med en uraeusslange i pannen, et oldegyptisk symbol på guddommelig beskyttelse og kongemakt.

## Utforming og historikk


Egypt.Giza.Sphinx.01.jpg|Den store sfinksen i Giza sørvest for Kairo er fra ca. 2500 f.Kr. Monumentet viser et fabelvesen fra egyptisk mytologi med løvekropp og menneskehode iført klaft eller nemes.
S F-E-CAMERON EGYPT 2006 FEB 00671.JPG|Statue av Ramses II (1303-1213 f.Kr.) fra Abu Simbel med nemes-tørkle, dobbeltkrone og uraeusslange
Egypte louvre 227 statue.jpg|En skriver fra Mellomriket i Egypt (ca. 1986-1633 f.Kr.) utstyrt med klaft. Statue fra samlingene i Louvre i Paris
Tutanchamun Maske.jpg|Dødsmasken til Tutankhamon, som var egyptisk farao 1334 til 1325 f.Kr., er laget av gull og prydet med en veldig klaft
Back of Tutanhkamun's burial mask.jpg|Baksida av Tutankhamons begravelsesmaske viser hvordan hodetørklet kunne knyttes sammen til en «løvehale» bak
Limestone head from Idalion at the British Museum 1.jpg|Kalksteinsstatue fra et Apollo-tempel i Idalion (Idalium) på Kypros ca. 550 f.Kr.. Statuen viser en mann med skjegg og håret flettet og frisert som en egyptisk parykk i klaftstil.
VdR TIV9.jpg|«Anubis gir livsånde til Thutmosis IV», freske i gravkammeret KV 43 i Kongenes dal fra 18. egyptiske dynasti. Anubis, guddom for dødsriket og balsamering, ble framstilt som sjakal, gjerne med menneskekropp og klaftformet løvemanke. Hankekorset var livssymbol.


## Liknende hodeplagg (eksempler)

Egypte louvre 286 couple.jpg|Oldegyptisk ektepar i «nubiske» parykker med tette fletter i klokke- eller klaftform. Egypterne barberte hodehåret blant annet som tegn på at mennesker skiller seg fra dyr. Kraftige parykker var vanlig for menn og kvinner i den egyptiske eliten. Statue fra  i det gamle riket
Patriarch Kirill of Moscow .jpg|Kirill (født 1946), russisk-ortodoks patriark, iført klobuk, et geistelig hodeplagg med bysantinske røtter. Klobuken består av kamilavka, en sylinderformet lue, med epanokamelavkion, et slør som likner en klaft.
StateLibQld 1 72821 Ivy Mildred Howlett.jpg|Australsk sykepleier iført uniform med stivet, klaft-formet hodetørkle 1923.
Åmlibunad skaut.jpg|Skaut til åmlibunaden. 


## Se også
* Hodetørkle, hodelin
* Pschent, dobbeltkrone som symbol på det forente Egypt
* Hedjet, den hvite kronen av Nedre Egypt
* Deshret, den røde kronen av Øvre Egypt
* Khepresh, den blå kronen av Egypt

## Eksterne lenker
* 
* Flere kroner fra Det gamle Egypt (på engelsk)
Europeisk sumpskilpadde

**Europeisk sumpskilpadde** eller **kjerrskilpadde** (*Emys orbicularis*) er en skilpadde som lever i sørlige og sentrale Europa, Vest-Asia og Nord-Afrika. Arten lever i stillestående og langsomflytende vann og ligger i dvale på bunnen i opptil 7 måneder i året. Sumpskilpadda er en mellomstor skilpadde og størrelsen varierer en hel del i utbredelsesområdet, fra 12 til 38&nbsp;cm for voksne dyr. Skallet en brunt med et vagt grønnsskjær med små, gule prikker.

I varmeperioden etter siste istid hadde europeisk sumpskilpadde en mye videre utbredelse, og fantes så langt nord som til Sør-Sverige.

## Parasitter

Europeisk sumpskilpadde er vert for en rekke parasitter, inkludert *[[Haemogregarina]] stepanovi*, monogene ikter (slekten *Polystomoides*), trematoder (slekten *[[Spirhapalum]]*) og mange rundormarter.

## Økologisk risiko
Det er ingen bestand i Norge, men de enkelte uavhengige eksemplarer som har dukket opp i ulike deler av landet, har vært rømte eller utsatte dyr. Arten kan kanskje klare å overleve i årevis på gunstige steder langs kystripa rundt Oslofjorden, på Sørlandet og Sørvestlandet. Sumpskilpadda predaterer på amfibier, fisk og virvelløse dyr, noe som kan være et potensielt problem for bl.a. sjeldne arter. Europeisk sumpskilpadde Emys orbicularis er vurdert til lav risiko.

## Referanser




## Eksterne lenker
*
Senatet (Illinois)

**Senatet** er førstekammeret i Generalforsamling i Illinois i USA. Det ble opprettet med den første delstatsgrunnloven i 1818 og består av 137 senator fra enmannsdistrikter.

Senatet møter i delstatskapitolen i Springfield. Den første offisielle arbeidsdagen i en sesjon er den andre onsdagen i januar hvert år. Hovedoppgavene består i å vedta lover, godkjenne delstatsbudsjettet, samtykke til guvernørens embetsutnevnelser, foreslå endringer i delstatsgrunnloven og ratifisere føderale grunnlovsendringer. Senatet har også myndighet til å tilsidesette guvernørens veto med tre-femdels flertall. I tillegg blir riksrettssaker ført Senatet.

Stemmegivning i Senatet foregår ved at medlemmene trykker en av tre knapper. Til forskjell fra de fleste delstater, tillater Senatet i Illinois at medlemmene stemmer enten «ja», «nei» eller «til stede». Det behøves 30 positive stemmer for å vedta lover. Antall negative stemmer har ingen betydning. Å stemme «til stede» har derfor samme virkning som «nei». 

## Referanser


## Eksterne lenker
*
Finlands nasjonalbibliotek

**Nationalbiblioteket** (fi. *Kansalliskirjasto*, fram til 2006 *Helsingfors universitetsbibliotek*) er Finlands nasjonalbibliotek. Biblioteket ligger i Helsingfors, men har 1600-tallsrøtter i Kungliga Akademins bibliotek i Åbo.

## Eksterne lenker
*
Fagpressenytt

***Fagpressenytt*** er medlemsbladet til Den Norske Fagpresses Forening. Bladet dekker deler av mediebransjen som omhandler fagpresse, ansatte, nye fagblader, tidsskrifter og lignende.

Ansvarlig redaktør per november 2008 er Berit Nyman.

## Referanser


## Eksterne lenker
*
Det russiske statsbiblioteket

**Det russiske statsbiblioteket** (russisk: ) i Moskva er et av verdens største bibliotek, og Russlands nasjonalbibliotek.

Biblioteket ble etablert 1. juli 1862 som Moskvas første offentlige bibliotek, tilhørende to av byens museer. Mellom 1925 og 1991 kaltes det Leninbiblioteket. Mellom 1922 og 1991 deponertes minst ett plikteksemplar av hver utgivne bok i Sovjetunionen til biblioteket.

Bibliotekets samlinger omfatter 275 tusen hyllemeter med 42 millioner volumer på 247 ulike språk, hvorav 17 millioner bøker, 13 millioner tidsskrifter, 350 tusen noter og fonogram og 150 tusen kart. 29 prosent av samlingene utgjøres av utenlandsk materiale.

Utenfor bibliotekets hovedentré finnes et monument tilegnet Fjodor Dostojevskij.

## Referanser


## Eksterne lenker
*
Dome Karukoski

**Dome Karukoski** (født 1976) og er en finsk filmregissør. Da han var fem år flyttet han fra Kypros til Finland. Hans mor er finsk journalist, mens faren, George Dickerson, er en amerikansk skuespiller. Karukoski studerte film ved kunsthøgskolen i Helsingfors.

## Biografi
Han begynte sin karriere med kortfilmene *Käytösrangaistus* («straff») og *Verenperintö* («blodsarv») i 2003. 

I 2005 debuterte han som spillefilmregissør med ungdomsfilmen ''Skjønnheten og bastarden'' (*Tyttö sinä olet tähti*), som også var hans eksamensfilm. Den handler om overklassejenta Nelli som drømmer om å bli R’n’B-stjerne, og arbeiderklassegutten Sune, som jobber som Hiphop DJ. Sune inngår et veddemål med kameratene sine om å få Nelli til sengs, mens Nelli ser en mulighet til å få spille inn en demo med hans hjelp. Begge utnytter de hverandre, og ender etter hvert opp med å blir forelsket. I 2006 vant filmen en Amandapris i Haugesund i klassen Canal+ Nordisk debutant Amanda. Filmen ble også nominert til en Jussi-pris i hjemlandet for beste regi. 

I 2008 kom han med filmen *[[De mørke sommerfuglers hjem]] (Tummien perhosten koti)*, etter Leena Landers roman *Svarte sommerfugler*. Hans tredje film *Kielletty hedelmä* («Forbuden frukt») hadde premiere i 2009. I 2011 ble det annonsert at Karukoski skulle regissere en film om den finske marskalken og presidenten Gustaf Mannerheim, med premiere i 2012. Per i dag har denne filmen enda ikke blitt laget.

I tillegg til spillefilmer har han laget over 100 reklamefilmer, flere musikkvideoer og kortfilmer.

## Filmografi
### Spillefilm
* 2005 *[[Skjønnheten og Bastarden|Skjønnheten og bastarden]] (Tyttö sinä olet tähti)*
* 2008 *[[De mørke sommerfuglers hjem]]* (*Tummien perhosten koti*)
* 2010 *Lapland Odyssey (Napapiirin sankarit)*
* 2009 *Forbidden Fruit* *(Kielletty hedelmä)* 
* 2013 *Heart of a Lion (Leijonasydän)* 
* 2014 *Mielensapahoittaja*
* 2017 *Tom of Finland*
### Kortfilm
* 2003 *Käytösrangaistus*
* 2003 *Verenperintö*
### Fjernsyn
* 2008 *Suojelijat* (to episoder)
* 2008 *Veljet* (TV mini-serie)

## Referanser


## Kilder
* Nordisk Film AS Finland
* Nordisk Filmdistribusjon AS Norge

## Eksterne lenker
* 
* Solarfilsm Inc.: The Home of Dark Butterflies
* Bergen Internasjonale Filmfestival - De mørke sommerfuglers hjem
* https://web.archive.org/web/20081014205157/http://www.actionfilm.no/218.html
Venezia-mysteriet

***Venezia-mysteriet*** er en barnebok på bokmål av Bjørn Sortland som kom ut på Aschehoug forlag i 2000. Boka er den første i serien Kunstdetektivene. 

Boka er en reisebeskrivelse og en kriminalhistorie som handler om familien Bergvik, med hovedpersonen David, som reiser til Venezia hvor de blir involvert i et kunsttyveri på Guggenheim-museet og hvor lillebror Thor blir kidnappet.

## Referanser
Afrikas röst

**Afrikas röst** var en svensk litterær pris som ble innstiftet i 1998, på initiativ fra forlaget Ordfront, i forbindelse med Henning Mankells 50-årsdag. Prisen var på SEK 100&nbsp;000 og hadde som formål å fremme afrikansk litteratur i Sverige.

## Prisvinnere
* 1999 – Yvonne Vera (Zimbabwe)
* 2002 – José Craveirinha (Mosambik)

## Referanser
Klaus Härö

**Klaus Härö** (født 31. mars 1971 i Borgå, Finland) er en svensk-finsk filmregissør og tilhører den svensk-språklige minoriteten i Finland. Han har regissert de tre spillefilmdramaene *Den nya människan* (2007), *[[Den beste av mødre]]* (2005) og ''Elina - Som om jag inte fanns'' (2002). I tillegg har han også både laget dokumentarfilmer og kortfilmer. Härö har utdanning fra Helsingfors universitet i industriell kunst. Vi ser en tydelig interesse for dramaer i hans filmer, i og med at alle fiksjonsfilmene hans går under denne kategorien. Härö formidler menneskelige, nyanserte  karakterer, og han er ikke rett for å ta opp seriøse temaer om medmenneskelige forhold. Barn og unge mennesker har en avgjørende rolle både i hans dokumentarfilmer og fiksjonsfilmer. 

Han anser seg selv som finsk, men lager allikevel svensk-språklige filmer. Selv sier han "Jeg har ikke lyst til å definere meg som verken en finsk eller svensk filmskaper. Jeg er finsk, jeg lager gjerne film på svensk, jeg har en identitet som er finsk, noe finlandssvensk, og når jeg er i Sverige, føler jeg meg fremmed, samtidig som språket er mitt eget." Han jobber både i Sverige og Finland. Han har vunnet 18 priser og fått 4 nominasjoner. Blant dem Bergmanprisen for sin første spillefilm under Guldbagge-utdelingen i 2004, håndplukket av Ingmar Bergman selv. Klaus Härö vekket stor oppmerksomhet etter filmen *Elina – som om jeg ikke fantes* (2002), og blir i dag sett på som en ledende finsk filmregissør. 

## Filmografi
* 2015 ''Miekkailija'' (int. The Fencer) 
* 2007 *Den nya människan*
* 2005 *Huvudrollen* (TV)
* 2005 ''Den beste av mødre''
* 2003 *Statisten* (kortfilm)
* 2002 *[[Elina – som om jeg ikke fantes]]*
* 1999 *Nattflykt* (kortfilm)
* 1997 *Maraton* (kortfilm)

## Referanser


## Eksterne lenker
*
Færøysk film

**Færøysk film** har ingen lang historie, mest på grunn av Færøyenes beskjedne innbyggertall. Den første filmskaperen fra øya er Katrin Ottarsdóttir som lagde filmen *[[Atlantic Rhapsody]]* i 1989.

## Filmer fra Færøyene
* 2014 – *[[Ludo (film)|Ludo]]*
* 2003 – *[[Brudepigen - Færgeturen - Jagten på kæledyret]]*
* 2002 – *[[Burturhugur]]*

* 1999 – *[[Bye Bye Bluebird]]*
* 1995 – *[[Maðurin ið slapp at fara]]*
* 1992 – *[[Tre blink mod vest]]*
* 1990 – *[[1700 meter fra fremtiden]]* (fra bygda Gásadalur)
* 1989 – *[[Atlantic Rhapsody]]* – 52 scener fra Tórshavn

## Filmer om Færøyene

Filmer med handling *lagt til Færøyene* omfatter blant annet den norske kalkunen *[[Selkvinnen]]* og den danske *[[Barbara (film)|Barbara]].*
HSL

**HSL** ( – «kulør, metning, valør») og **HSV**/**HSB** ( – «[…], verdi/lysstyrke») er fargemodell-alternativer til RGB som forsøker å representere fargerelasjoner mer spesifikt enn RGB, samtidig som å forbli enkle.

HSL beskriver fargen som punkter i en sylinder hvor aksen går fra svart på bunnen til hvitt på toppen. Gråtonene ligger mellom dem.

## Bildealleri

## Se også
* Additiv fargesyntese
* Commission internationale de l’éclairage
* Fargegjengivelse
* Fargelære
* Fargerom
* Fargestyring
* International Color Consortium
* Natural Color System
* Subtraktiv fargeblanding

## Litteratur
* 
* 

## Eksterne lenker
*  HSV Colors – Interaktiv demo av Hector Zenil, Wolfram Demonstrations Project (7. mars 2011)
*  HSV to RGB – Konvertere HSV-verdier til RGB, CodeBeautify
BMF-plaketten

**BMF-plaketten «Din bok-vårt val»** er en svensk litterær pris som deles ut av Bokhandelsmedhjälparföreningen (BMF) for å stimulere leseinteressen og øke kjennskapen til svenske forfatteres verker. Prisen til voksenforfatterne ble innstiftet i 1951. Til barnebokforfatterne ble prisen innstiftet i 1983.

## Pristakere

## Referanser
Historien om julenissen

***Historien om julenissen*** er en finsk fantasy-barnefilm fra 2007 regissert av Juha Wuolijoki.

## Handling
Hovedpersonen Nicolas sin familie dør i en tragisk ulykke. Byen han bor i bestemmer seg for å passe på ham og tar seg av ham på rundgang. Etter et år blir han gitt bort til en ny vertsfamilie som etterhvert blir glad i ham. Som takk lager Nicolas gaver til barna i de gamle vertsfamiliene, gavene setter han ut ved juletider uten å fortelle om det til noen. Nicolas havner så hos en gammel, grinete mann som snekkerlærling. Han driver Nicolas hardt,  Nicolas er flink og lærer fort, og etterhvert så smelter den gamle mannen og blir glad i Nicolas, men han forbyr Nicolas i å lage flere leker til barna, og tradisjonen vil forsvinne om ikke noe blir gjort.

## Tema
Historien tar for seg medmenneskelighet og er en typisk og vakker julehistorie. Vi ser en utvikling blant personene og ikke minst den gamle mannen som symboliserer ekte julestemning og juleånd.

## Priser
Filmen vant 2 priser under Jussi Awards. En publikumspris og en pris til Mika Orasmaa i klassen "Best Cinematography". Under Sarasota Film Festival vant Juha Wuolijoki en pris i klassen "Best in World Cinema".

## Rolleliste
* Hannu-Pekka Björkman – Nikolas
* Otto Gustavsson – Nikolas som ung
* Kari Väänänen – Iisakki
* Minna Haapkylä – Kristiina
* Mikko Leppilampi – Hannus
* Mikko Kouki – Eemeli
* Laura Birn – Aada
* Antti Tuisku – Mikko
* Matti Ristinen – Einari
* Ville Virtanen – Henrik
* Matti Rasilainen – Hermanni

## Referanser


## Eksterne lenker
*
Allround-VM på skøyter 1983, kvinner

**Allround-VM på skøyter 1983, kvinner** ble arrangert i Karl-Marx-Stadt, Øst-Tyskland den 19. og 20. februar 1983.

Dette var første gang et skøyte-VM ble arrangert i Øst-Tyskland. Andrea Schöne-Mitscherlich fra Øst-Tyskland ble verdensmester da hun vant de tre lengste distansene.
  
## Distansemedaljører

## Sammenlagt

**fet tekst**  er mesterskapsrekord

## Kilder
* www.skateresults.com
Plekhanov-akademiet for økonomi

**Plekhanov-akademiet for økonomi** (russisk: Российская Экономическая Академия имени Г. В. Плеханова, *Rossijskaja Ekonomitsjeskaja Akademija imeni G.B. Plekhanova*) er en handelshøyskole i Moskva i Russland.

Høyskolen ble grunnlagt i 1907, og er oppkalt etter marxisten Georgij Plekhanov. Høyskolen har ca. 13&nbsp;000 studenter, og tilbyr bachelorprogrammer over seks semestre og mastersprogrammer over tre til fire semestre. Undervisningsspråket er russisk og engelsk.

## Referanser


## Eksterne lenker
* Plekhanov-akademiets engelskspråklige nettsider
Vilnesfjorden

**Vilnesfjorden** er den ytre delen av Dalsfjorden i Fjaler og Askvoll kommune i Sogn og Fjordane. Den er en fortsettelse av Buefjorden og strekker seg rundt 15&nbsp;kilometer østover.

Fjorden har innløp ved øya Lammetu i sør og Ørnetuva ved bygda Vilnes, som fjorden er oppkalt etter, i nord. Bygda Grytøyra ligger på sørsida av fjorden ved Furnes og den to kilometer lange Furevågen. Litt lenger inn i fjorden ligger Kysneset med bukta Gjølangen på østsida. Innerst i Gjølangen ligger bygda Gjølanger. 

Den ytterste delen av fjorden ligger på sørsida av Atløyna. Mellom Atløyna og fastlandet ligger Granesundet som strekker seg nord til Stongfjorden. På vestsida av Granesundet ligger Askvika ved tettstedet og kommunesenteret Askvoll. Fra Askvoll går det tre fergeforbindelser. Ett til Fure på sørsida av Vilnesfjorden, ett til Atløyna og ett til Værlandet. I tillegg går det ferge fra Fure til både Atløyna og Værlandet. Ved Ytre Åsnes ender Vilnesfjorden og Dalsfjorden fortsetter videre innover i landet. 

## Referanser
Engelsk 2. divisjon 1907–08

**Engelsk 2. divisjon 1907–1908** var den 16. sesongen i Football Leagues 2. divisjon.  vant og rykket opp til 1. divisjon sammen med  som kom på 2.-plass.

## Tabell

	

## Nedrykk fra 1. divisjon og valg av klubber til Football League
;Nedrykk fra 1. divisjon
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.

**[[Engelsk 1. divisjon 1907–08]]:**

|}

;Valg av klubber til Football League
Football Leagues regler fastslo at de tre dårligste klubbene i 2. divisjon måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt.  Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen.

 og  søkte først opptak til Football League, men trakk sine søknader før avstemningen.  meddelte noen dager etter AGMs avstemning at de trakk klubben fra ligaen på grunn av økonomiske problemer. Klubben ombestemte seg senere, men AGM hadde allerede innkalt til ekstraordinært årsmøte og gjennomførte avvstemming om den ledige plassen hvor Stoke måtte søke på lik linje med nye søkerklubber. Før andre avstemning hadde Rotherham County bestemt seg for å benytte muligheten til å søke allikevel.  og  fikk begge 20 stemmer og i tredje avstemmingsrunde stemte Management Committee 5-3 i favør Tottenham Hotspur. Klubben ble så ble invitert av AGM til å bli medlemmer av Football Leagues 2. divisjon, noe de takket ja til.

Avstemningsresultatene fra AGM 1908:

 

## Referanser
Aleksi Mäkelä

**Tane Aleksanteri «Aleksi» Mäkelä** (født 20. mars 1969 i Helsingfors) er en finsk filmregissør, skuespiller og filmprodusent. Han har vunnet fem priser og fått fire nominasjoner.

## Filmografi
* *[[Romanovin kivet]]* (1993)
* *[[Esa ja Vesa]]* – auringonlaskun ratsastajat (1994)
* *[[Häjyt]]* (1999)
* *[[Lomalla]]* (2000)
* *[[Pahat pojat]]* (2003)
* *[[Vares – yksityisetsivä]]* (2004)
* *[[Matti]]* (2006)
* *[[V2 – jäätynyt enkeli]]* (2007)
* *[[Rööperi]]* (2009)

## Referanser


## Eksterne lenker
*
Lågøyfjorden

**Lågøyfjorden** er en fjord i Solund kommune i Sogn og Fjordane like nord for Sognefjorden. Den er rundt ni kilometer lang og ligger nord for øya Sula og sør for øyene Ospa og Færøyna. Fjorden begynner ved Kråkesteinen i vest og går i østlig retning inn til Huvøyna og Færøyna. Fjorden har navn etter den lille øya Lågøyna på sørsiden av fjorden.

## Referanser